অবাধে ছাপ্পা,বহিরাগত দাপট, নিশানায় সাংবাদিকরা। ভোটের দিন মোটের ওপর এটাই ছিল  সল্টলেকের ছবি। পুরনিগমের ৪১টি ওয়ার্ডেই ফের ভোট চান বিরোধীরা। তবে, পুনর্নির্বাচন হচ্ছে  মাত্র নটি বুথে। কেন এত কম সংখ্যক বুথে পুনর্নির্বাচন ? অস্থায়ী নির্বাচন কমিশনার বলছেন,রাস্তার হিংসা ভোটগ্রহণে প্রভাবে ফেলেছে এমন প্রমাণ নেই। কিন্তু, বিরোধীদের প্রশ্ন, ভোটের দিন  যেভাবে সল্টলেকের রাস্তায় বহিরাগতরা দাপিয়ে বেড়াল,যেভাবে ভোটগ্রহণ কেন্দ্রের বাইরে আতঙ্কের পরিবেশ তৈরি করা হল তাতে কি ভোটগ্রহণ প্রভাবিত হয়নি? অস্থায়ী নির্বাচন কমিশনের এই যুক্তিও মানতে নারাজ বিরোধীরা। তাঁদের পাল্টা প্রশ্ন, ভোটের দিন  বিধাননগরের রাস্তায় বহিরাগতরা যে ত্রাস তৈরি করেছিল তা দেখা কী আদৌ রাজ্যের  দায়িত্ব?